Komisijos Direktyva 2000/32/EB
2000 m. gegužės 19 d.
dvidešimt šeštą kartą derinanti su technikos pažanga Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [1]
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1967 m. birželio 27 d. Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [2] su paskutiniais pakeitimais, padarytais Europos Parlamento ir Tarybos direktyva 1999/33/EB [3], ypač į jos 28 straipsnį,
kadangi:
(1) Direktyvos 67/458/EEB I priede yra pateiktas pavojingų medžiagų sąrašas, taip pat informacija apie kiekvienos medžiagos klasifikavimo ir ženklinimo tvarką. Turimos mokslo ir technikos žinios parodė, kad nurodytame priede pateiktą pavojingų medžiagų sąrašą reikėtų suderinti su turimomis žiniomis. Reikia pataisyti direktyvos tekstus, pateiktus tam tikromis kalbomis konkrečiuose pratarmės skirsniuose ir I priedo A lentelėje.
(2) Direktyvos 67/488/EEB III priede yra pateiktas su pavojingomis medžiagomis ir preparatais susijusios specialios rizikos pobūdį nurodančių frazių sąrašas. Direktyvos 67/548/EEB IV priede yra pateiktas frazių, duodančių su pavojingomis medžiagomis ir preparatais susijusius patarimus dėl saugos priemonių, sąrašas. Direktyvos 67/458/EEB VI priede yra pateiktas pavojingų medžiagų ir preparatų klasifikavimo bei ženklinimo vadovas. Reikia pataisyti direktyvos tekstus, pateiktus tam tikromis kalbomis konkrečiuose III, IV ir VI priedų skirsniuose.
(3) Direktyvos 67/458/EEB V priede nustatyti medžiagų ir preparatų fizikinių cheminių savybių, toksiškumo ir ekotoksiškumo nustatymo metodai. Šį priedą būtina suderinti su technikos pažanga.
(4) Direktyvos 67/548/EEB IX priede pateikiamos nuostatos dėl sutvirtinimų, kurių negalėtų išardyti vaikas. Šios nuostatos turi būti pakoreguotos bei atnaujintos. Būtina išplėsti sutvirtinimų, kurių negalėtų išardyti vaikas, taikymo sritį.
(5) Šioje direktyvoje numatytos priemonės atitinka Direktyvų dėl techninių kliūčių panaikinimo pavojingų medžiagų ir preparatų prekybos srityje derinimo su technikos pažanga komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyva 67/548/EEB iš dalies keičiama taip:
1. I priedas iš dalies keičiamas taip:
a) šios direktyvos 1A priedo Q pastaba pakeičia atitinkamą pratarmėje esančią pastabą;
b) šios direktyvos 1B priede esančios eilutės pakeičia atitinkamas A lentelės eilutes;
c) šios direktyvos 1C priede esantys įrašai pakeičia atitinkamus įrašus;
d) įterpiami šios direktyvos 1D priede esantys įrašai.
2. Šios direktyvos 2 priede nurodyta rizikos frazė pakeičia atitinkamą frazę III priede.
3. IV priedas iš dalies keičiamas taip:
a) saugos frazė šios direktyvos 3A priede pakeičia atitinkamas frazes IV priede;
b) bendros saugos frazės šios direktyvos 3B priede pakeičia atitinkamas frazes IV priede.
4. V priedo B dalis iš dalies keičiama taip:
a) šios direktyvos 4A priedo tekstas pakeičia B.10 skyrių;
b) šios direktyvos 4B priedo tekstas pakeičia B.11 skyrių;
c) šios direktyvos 4C priedo tekstas pakeičia B.12 skyrių;
d) šos direktyvos 4D priedo tekstas pakeičia B.13 ir B.14 skyrius;
e) šios direktyvos 4E priedo tekstas pakeičia B.17 skyrių;
f) šios direktyvos 4F priedo tekstas pakeičia B.23 skyrių. Atitinkamai pakeičiama B.23 skyriaus antraštė paaiškinime;
g) prie šios direktyvos pridedamas 4G priedo tekstas.
5. Išbraukiama V priedo C dalies bendrosios įžangos ketvirtoji įtrauka.
6. Šios direktyvos 5 priedo tekstai pakeičia atitinkamus VI priedo tekstus.
7. IX priedas iš dalies keičiamas taip, kaip nurodyta šios direktyvos 6 priede.
2 straipsnis
V alstybės narės priima įstatymus ir kitus teisės aktus, kurie, įsigalioję ne vėliau kaip iki 2001 m. birželio 1 d., įgyvendina šią direktyvą. Apie tai jos nedelsdamos praneša Komisijai.
Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus bei šios direktyvos ir priimtų nacionalinių nuostatų koreliacijos lentelę.
3 straipsnis
Ši direktyva įsigalioja trečią dieną po jos paskelbimo Europos Bendrijų oficialiajame leidinyje.
4 straipsnis
Ši direktyva skirta valstybėms narėms.
Priimta Briuselyje, 2000 m. gegužės 19 d.